আমেরিকায় গিয়ে প্রতারণার ফাঁদ, নোয়াখালীর ২ যুবকের কারাদণ্ড
যুক্তরাষ্ট্রের পেনসিলভানিয়া রাজ্যে করের টাকা আত্মসাৎ করায় দুই বাংলাদেশি বংশোদ্ভুত মার্কিন নাগরিককে কারাদণ্ড দিয়েছেন আদালত। 







গত ৮ জানুয়ারি পেনসিলভানিয়া স্টেটের ফিলাডেলফিয়া সিটির ফেডারেল আদালত এই দণ্ড ঘোষণা করেন। 




দণ্ডপ্রাপ্তরা হলেন-ওমর ফারুক (৩৬) ও ওমর আলী (৩৭)। তারা সম্পর্কে ভাই। তাদের বাড়ি বাংলাদেশের নোয়াখালী জেলায়।
আগামী মাস থেকে তাদের কারাজীবন শুরু হবে। এদের একজনের দেড় বছর ও অন্যজনের দুই বছরের শাস্তি ভোগ করতে হবে। 
জানা গেছে, ওমর কন্সালটেন্সি নামে একটি সেবা প্রদানকারী ব্যবসা প্রতিষ্ঠানের নামে তারা ট্যাক্স ফাইলিংয়ের কাজ করলেও ট্যাক্স ফাইলিং বিষয়ে তাদের তাদের কোনো অভিজ্ঞতা বা সার্টিফিকেট ছিল না।
মামলা সূত্রে জানা গেছে, পেনসিলভানিয়ার ক্যামডেন কাউন্টির পেনসাউকেন সিটি ও ডেলওয়ার কাউন্টির আপার ডার্বিতে দুটি অফিস খুলে তারা প্রতারণার ফাঁদ ফেলেন। তারা নিরীহ গ্রাহকদের কাছ থেকে ৫ লাখ ডলার হাতিয়ে নেন ২০১৩ থেকে ২০১৫ সালে। 
তারা এভাবে ১৪০ জন গ্রাহকের ট্যাক্স রিটার্নে ভুয়া তথ্য যোগ করে ফাইল করার পর ভিন্ন কপি প্রদান করে। আর গ্রাহকদের অজ্ঞাতে তারা নিজেদের ব্যাংক অ্যাকাউন্টে প্রায় ৫ লাখ ডলার জমা করেন।

যুক্তরাষ্ট্রের পেনসিলভানিয়া রাজ্যে করের টাকা আত্মসাৎ করায় দুই বাংলাদেশি বংশোদ্ভুত মার্কিন নাগরিককে কারাদণ্ড দিয়েছেন আদালত।